Ocean’s Twelve

Ocean's Twelve er en oppfølger til den amerikanske spenningsfilmen Ocean's Eleven fra 2001, regissert av Steven Soderbergh.

Sammendrag 
Casino-eier Terry Benedict lokaliserer alle de elleve medlemmene av Danny Ocean's crew, og han krever at de returnerer 160 millioner dollar som de stjal fra kasinoene hans (fra Ocean's Eleven) pluss 38 millioner dollar i renter. Halvparten av gruppen planlegger å iscenesette en ny svindel i Europa, for å unngå problemer med amerikanske myndigheter. De blir tipset av en informant om et dokument som muligens kan være verdt utrolig mye penger. Men gjengen oppdager at dokumentet allerede har blitt stjålet av Night Fox, en annen mestertyv. Detektiv Isabel Lahiri fra Europol blir kontaktet for å undersøke tyveriet. Tidliger hadde Lahiri ett forhold med Rusty Ryan (spilt av Brad Pitt)

Lahiri advarer gjengen at de aldri kan slå Night Fox eller hans mentor, den mystiske mestertyven LeMarc som Lahiri har jaktet på i mange år. Danny Ocean og gjengen hans oppdager at Night Fox egentlig heter François Toulour, en velstående fransk baron som har en villa ved Comosjøen. Toulour inviterer Danny til sin villa, og beskriver seg selv som den aller beste svindleren og mestertyven i hele verden. Han utfordrer Danny til å stjele et Fabergé Egg. Hvis Danny og hans mannskap vinner, går Toulour med på å betale ned hele deres million-gjeld til Benedict.

Danny og gjengen hans begynner å planlegge en forseggjort svindel for å bytte ut egget med en holografisk rekreasjon. Men Lahiri blir tipset om deres tilstedeværelse, og hun arresterer flere fra gjengen hans. Linus Caldwell (spilt av Matt Damon) kommer på en annen plan som involverer Dannys kone, Tess, som poserer som en gravid Julia Roberts for å komme nær egget og bytte det ut. Men denne planen går i vasken, og resten av gjengen blir også tatt til fange. Lahiri får beskjed om at alle sammen skal utleveres til USA. Linus blir avhørt av en FBI-agent som har kommet for å hente dem. Det viser seg at hun er moren hans, som klarer å organisere en løslatelse for hele gjengen. 

Litt senere vender Danny Ocean og hans kone Tess tilbake til Toulours eiendom, som avslører sin glede over at gjengen mislyktes. Toulour forklarer at han stjal egget om natten ved å bruke sin smidighet og danse-ferdigheter for å unngå den tunge sikkerhet rundt egget. Toulours glede og feiring blir kortvarig når Danny avslører at gruppen hans faktisk stjal det ekte egget før Toulour stjal et falskt egg fra museet. Et tilbakeblikk avslører at Danny og Rusty tidligere hadde møtt LeMarc som hadde til hensikt å ydmyke Toulour. Toulour blir tvunget til å innrømme at Danny vant veddemålet deres, og han gir Danny nok penger for å betale gjelden han skylder til Benedict. De betaler tilbake gjelden deres til Benedict, og de lover å ikke utføre flere tyveri i kasinoene hans - samtidig som Toulour kan sees i bakgrunnen og spionerer på Benedict. Rusty tar med Lahiri til et hus hvor hun blir gjenforent med faren sin, som blir avslørt for å være mannen hun har forfulgt i mange år: LeMarc.

Rolleliste

Referanser

Eksterne lenker 
 
 

Kriminalfilmer fra USA
Filmer fra 2004
Filmer regissert av Steven Soderbergh
Engelskspråklige filmer
Filmer lagt til Europa
Oppfølgerfilmer